આ વેદના છે વિશ્વનાં એ હજારો લોકોની જેને સમાજ વિકલાંગ તરીકે ઓળખે છે. તમને થશે કે આજે વળી વિકલાંગોની યાદ ક્યાથી આવી ? તો તમને જણાવી દઈએ કે આજે છે ૩ ડિસેમ્બર. એટલે કે વિશ્વ વિકલાંગ દિવસ. સંયુક્ત રાષ્ટ્ર દ્વારા દર વર્ષે ૩ ડિસેમ્બરને આંતરરાષ્ટ્રીય વિકલાંગ દિવસ તરીકે ઊજવવામાં આવે છે. કોઈપણ શારીરિક ખોડખાંપણ ધરાવતી વ્યક્તિઓને દયાભાવથી નહીં પરંતુ સમભાવથી જોવી જોઈએ, એ આ દિવસ ઊજવવા પાછળનો આશય છે. શારિરીક વિકલાંગતા બેશક એક કમનસિબી છે. પરંતુ વિકલાંગતા એ કોઈ મર્યાદા નથી. સૌ કોઈ પોતપોતાના ક્ષેત્રમાં આગળ હોય છે. તેમ આ બાળકો પણ આગળ છે. કુદરતે માનવીઓને ઘડયા, ત્યારે તેઓમાં કોઈ ઈંદ્રીઓ વિકસીત ન થઈ હોય, પરંતુ બીજી ઈંદ્રીયો વિકસીત છે. કુદરતનો ક્રમ છે, એક દ્વાર બંધકરે તો બીજુ દ્વાર ઉઘાડે છે.